**Общинска избирателна комисия - Правец**

**РЕШЕНИЕ**
**№ 140-МИ**
Правец, 02.11.2015

**ОТНОСНО**: ЖАЛБА от ПАВЛИН ИВАНОВ ЦВЕТКОВ, кандидат за общински съветник в изборите за общински съветници и кметове на 25 октомври 2015год.

В Общинска избирателна комисия-Правец е постъпила жалба входирана в регистъра на жалбите под №6 от 02.11.2015год. в 16.00часа. Жалбата е подписана от Павлин Иванов Цветков-кандидат за общински съветник от ПП НАЦИОНАЛЕН ФРОНТ ЗА СПАСЕНИЕ НА БЪЛГАРИЯ /НФСБ/ в изборите за общински съветници и кметове НА 25 октомври 2015год. В жалбата се твърди, че са допуснати технически грешки в Решение № 122-МИ от 26.10.2015год. на Общинска избирателна комисия-Правец, които жалбоподателят моли да бъдат поправени.

В пункт първи от жалбата се твърди, че в раздел ІV на Решение № 122-МИ от 26.10.2015год., при обявяване на разпределението на заявените предпочитания/преференции/ за отделните кандидати по кандидатски листи на партии, коалиции и местни коалиции, получили мандат, е нарушен чл.453, ал.1 във вр. с раздел V, т.5.4, 5.5 и 5.6 от Приложение № 5, във връзка с чл.437, ал.5 от ИК, а именно: неотбелязаните предпочитания, подадени за кандидатски листи на БСП, на брой 1240, по смисъла на чл.437, ал.5 от ИК се зачитат за кандидата, посочен на първо място в листата – Румен Илиев Гунински, а не за втория –Катя Вескова Симеонова. Вследствие на тази допусната грешка, ОИК неправилно е приложила методиката при избори за общински съветници, посочена в раздел V,т. 5.4, 5.5. и 5.6 от Приложение № 5 от ИК, като е пренесла сгрешените данни в т.нар. „списък А”, в които се подреждат кандидатите според броя на получените за тях преференции.

В пункт втори от жалбата се твърди, че вследствие на посочената в пункт първи на жалбата грешка, ОИК неправилно и в нарушение на чл.454 от ИК е определила избраните кандидати за общински съветници от БСП според броя на получените за тях валидни предпочитания /преференции/, понеже избран се явява кандидатът под номер 7 в листата, за когото има подадени 27 валидни предпочитания., а не кандидатът под номер 2.

В пункт трети от жалбата се твърди, че в Решение № 122-МИ от 26.10.2015год. в при обявяване на избраните общински съветници по партии и коалиции и местни коалиции, е допусната техническа грешка, като е посочено, че записания под номер 13 –Павлин Иванов Цветков, е избран с листата на БСП, при положение, че същия е издигнат от листата на НФСБ.

По пункт първи и втори от жалбата Общинската избирателна комисия извърши проверка на издадената от Информационно обслужване предложение за решение и установи, че е постановила решението си съобразно предложеното решение от „Информационно обслужване”АД. Решението е взето на 26 октомври 2016год . в 11.15 часа и е обявено на таблото на Общинска избирателна комисия – Правец на 26 октомври 2015год. в 12.00часа.

Освен това Общинска избирателна комисия – Правец, счита, че Разпоредбата на чл.459 от Изборния кодекс предвижда възможност за оспорване на решението на ОИК, с което са определени окончателните резултати от изборите, пред съответния Административен съд в 7 /седмо/ дневен срок от обявяване на решението. В случая Решение № 122-МИ от 26.10.2015год. следва да се обжалва пред Административен съд – София област в 7 /седмо/ дневен срок от обявяването му от Общинската избирателна комисия.

Общинска избирателна комисия-Правец следва да изпрати жалбата по пункт първи и втори, с цялата преписка по компетентност на Административен съд-София област.

По пункт трети от жалбата Общинска избирателна комисия извърши проверка на изготвените екземпляри от решения № 122-МИ от 26 октомври 2015год. и установи, че на екземпляра, който е обявен на таблото на комисията е извършена поправка като в т.V срещу името на Павлин Иванова Цветков действително е записано БСП и поправено на НФСБ.

Общинска избирателна комисия счита, че поправката следва да бъде извършена чрез взимане на решение за поправка на техническа грешка в решения № 122-МИ от 26.октомври 2015год. и следва да уважи в тази част жалбата.

На основание чл.87, ал.1 т.1 от ИК и чл.459 от ИК, Общинска избирателна комисия-Правец

**РЕШИ:**

**1.Изпраща по компетентност на Административен съд-София област жалба входирана в регистъра на жалбите под №6 от 02.11.2015год. в 16.00часа от ПАВЛИН ИВАНОВ ЦВЕТКОВ, кандидат за общински съветник в изборите за общински съветници и кметове на 25 октомври 2015год. в частта по пункт първи и пункт втори от жалбата срещу Решение № 122-МИ от 26.10.2015год. на Общинска избирателна комисия-Правец относно избиране на общински съветници в Община Правец.**

**2.Извършва поправка на техническа грешка в Решение № 122-МИ от 26.10.2015год. като в разделV, точка 13/тринадесет/ от решение срещу името на Павлин Иванова Цветков вместо БСП да се чете НАЦИОНАЛЕН ФРОНТ ЗА СПАСЕНИЕ НА БЪЛГАРИЯ /НФСБ/.**

Решението подлежи на обжалване пред Централната избирателна комисия в срок до три дни от обявяването му.

Решението се обявява на информационното табло и се публикува на интернет страницата на Общинска избирателна комисия – Правец.

**Зам.Председател:**

/Мая Нейкова/

**Секретар:**

/Екатерина Клечкова – Димитрова/